     ร้านคั่วไก่เจ๊ฮ้ง เป็นร้านเล็กๆที่ซ่อนตัวอยู่ในซอกของตลาดวรจักร ได้อ่านรีวิวของคุณแมวและคุณมดแดง แล้วเกิดอาการอยากทานสุดๆวันนี้เลยแว๊นมากลางดึก ตอนมาถึงร้านคนเริ่มน้อยแล้วครับ เลยเบาใจหน่อยว่าไม่ต้องรอนานเพราะผมเคยมารอตั้งแต่สองทุ่มแล้วได้ตอนห้าทุ่ม 3 ชั่วโมงเต็มๆเลยครับ

    การเดินทางมาร้านมาง่ายมากครับจะยากก็ตรงปากซอยทางเข้าตลาดนี่แหล่ะครับ ให้สังเกตุเซเว่นนะครับ เข้าซอยมาแล้วเดินตรงเข้ามาประมาณ 50 เมตร จะเจอร้านเลยครับ 

     วันนี้สั่งกลับบ้านนะครับ สั่งมา2อย่างคือ คั่วไก่กับปีกไก่ทอดน้ำปลา

  - คั่วไก่ ไก่หมักนุ่มๆ มาพร้อมเส้นที่หอมกลิ่นกระทะ แค่นี้ก็ฟินแล้วครับ

  - ปีกไก่ทอดน้ำปลา ทอดมาได้ดี กรอบนอก นุ่มใน เหมาะสำหรับเด็กๆ และเหมาะที่จะเป็นกับแกล้มสุดๆ

     สรุป อร่อยเด็ดไม่เคยเปลี่ยนครับ

     